पाएं अपने शहर की ताज़ा ख़बरें और फ्री ई-पेपरडाउनलोड करें
बीते 24 घंटे में 330 नए मरीजों की पहचान के साथ संक्रमित 6 और लोगों की मौत हो गई है। हालांकि 231 लोग जो पहले से संक्रमित थे वे ठीक हो गए हैं। सोमवार को कोरोना संक्रमण के कारण 6 अौर लोगों की मौत की पुष्टि जिला प्रशासन ने की है। इस प्रकार दूसरी लहर में मरने वालों की संख्या जिले में बढ़कर 20 हो गई है। विगत 9 मार्च से 3 मई तक 90098 सैंपल की जांच में 5875 संक्रमित की पहचान हुई है। जिले का पॉजिटिविटी रेट बढ़कर 5.62 फीसदी हाे गया है। जिले में दूसरी लहर के दौरान आरटीपीसीआर से 40888 सैंपल की जांच की गई। जिसमेंं 843 सैंपल की रिपोर्ट पॉजिटिव आई है। आरटीपीसीआर से जांच का पॉजिटिविटी रेट 2.06 फीसदी है। रैपिड एंटीजन किट से 48354 सैंपल की जांच की गई जिसमें 5032 की रिपोर्ट पॉजिटिव है। रैपिड एंटीजन किट से जांच पॉजिटिविटी रेट 10.4 फीसदी पाई गई है। ट्रू नेट से 816 सैंपल की जांच में एक का भी रिपोर्ट पॉजिटिव नहीं आई। डीएम कौशल कुमार ने कोरोना स्थिति के बारे में बताया कि सोमवार को 6 और व्यक्ति की मृत्यु कोरोना संक्रमण से जिले में हुई है। जिले में कोरोना की दूसरी लहर में 9 मार्च से 3 मई तक जिले में कुल 5875 कोरोना संक्रमण के मामले पाये गये हैं। जिनमें 3231 लोग ठीक हो चुके हैं। वहीं 25 लोगों को बेहतर इलाज के लिए उच्च स्वास्थ्य संस्थान मधेपुरा मेडिकल कॉलेज रेफर किया गया है । एक्टिव मामलों की संख्या बढ़कर 2599 है जिसका इलाज होम आइसोलेशन एवं डेडिकेटेड कोविड सेंटरों में चल रहा है। जिले में अभी 623 कंटेनमेंट जोन हैं जिनमें से 287 शहरी एवं 336 ग्रामीण क्षेत्रों में हैं। 2147 लोगों को वैक्सीन का पहल डोज एवं 2000 लोगों को दूसर डोज दिया गया है। अब तक जिले में कुल 118662 लोगों को पहला डोज एवं 23784 लोगों को दूसरा डोज दिया जा चुका है।
डीएम ने की लोगों से अपील : डीएम कौशल कुमार ने लोगों से अपील करते हुए कहा कि कुछ और प्रतिबंध लगाए गए हैं। लोग उसका अक्षरश: पालन करें। बेवजह घर से बाहर नहीं निकलें। घर से निकलना आवश्यक हो तो मास्क लगाकर ही बाहर निकलें। व्यक्तिगत सावधानी से ही इससे बचा जा सकता है। लोग निकट के टीके केंद्र पर जाकर टीका लगवाकर अपने आपको प्रतिरक्षित करावें।
जिले के विभिन्न जांच केन्द्रों की कोरोना रिपोर्ट
जांच केंद्रों पर रैपिड एंटीजन किट से 1373 सैंपल की जांच की गई। जिसमें 264 की रिपोर्ट पॉजिटिव आई। आरटीपीसीआर जांच के 30 अप्रैल को भेजे गए में 66 का रिपोर्ट पॉजिटिव आई। सदर अस्पताल में 273 सैंपल की जांच में 50, अनुमंडल अस्पताल सिमरी बख्तियारपुर में 158 की जांच में 28, सीएचसी नवहट्टा में 113 सैंपल की जांच में 24, सीएचसी सौर बाजार में 92 सैंपल की जांच में 17, सीएचसी सलखुआ में 84 सैंपल की जांच में 28, सीएचसी महिषी में 63 सैंपल की जांच में 22, पीएचसी कहरा में 140 सैंपल की जांच में 17, पीएचसी बनमा इटहरी में 54 सैंपल की जांच में 7, पीएचसी पंचगछिया में 187 सैंपल की जांच में 38, पीएचसी पतरघट में 39 सैंपल की जांच में 1, पीएचसी सोनवर्षा में 147 सैंपल की जांच में 29 एव शहरी प्राथमिक स्वास्थ केंद्र सहरसा बस्ती में 23 सैंपल की जांच में 3 मरीज मिले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn